Oznámenie Komisie Rade a Európskemu parlamentu - Nástroj predvstupovej pomoci (IPA) - Viacročný orientačný finančný rámec na obdobie rokov 2011 – 2013 /* KOM/2009/0543 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.10.2009 KOM(2009) 543 v konečnom znení OZNÁMENIE KOMISIE RADE A EURÓPSKEMU PARLAMENTU NÁSTROJ PREDVSTUPOVEJ POMOCI (IPA) VIACROČNÝ ORIENTAČNÝ FINANČNÝ RÁMEC NA OBDOBIE ROKOV 2011 – 2013 OZNÁMENIE KOMISIE RADE A EURÓPSKEMU PARLAMENTU NÁSTROJ PREDVSTUPOVEJ POMOCI (IPA)VIACROČNÝ ORIENTAČNÝ FINANČNÝ RÁMEC NA OBDOBIE ROKOV 2011 – 2013 Úvod Cieľom viacročného orientačného finančného rámca (ďalej len „MIFF“) pre nástroj predvstupovej pomoci (ďalej len „IPA“) je poskytnúť informácie o orientačnom rozdelení celkového objemu finančných prostriedkov nástroja IPA, ako ho navrhuje Komisia v súlade s článkom 5 nariadenia (ES) č. 1085/2006 o IPA. V podstate spája politický rámec súboru opatrení spojených s rozširovaním EÚ a rozpočtový postup. Pre každú prijímajúcu krajinu a pre program určený viacerým príjemcom sa v dokumentoch o viacročnom orientačnom plánovaní, na základe ktorých sa poskytuje predvstupová pomoc, zohľadňuje orientačné rozdelenie prostriedkov navrhované v MIFF. Rámec MIFF je postavený na pohyblivom trojročnom programovom cykle. Za normálnych okolností sa MIFF na roky N, N+1 a N+2 predkladá v poslednom kvartáli roka N–2 ako súčasť súboru opatrení spojených s rozširovaním a predstavuje návrh, ako preniesť politické priority vytýčené v tomto súbore opatrení do finančnej perspektívy, berúc pritom do úvahy celkový finančný rámec. Tento MIFF sa vzťahuje na obdobie rokov 2011 – 2013. Uvádza sa v ňom rozdelenie objemu prostriedkov predvstupovej pomoci v tomto období podľa jednotlivých krajín a podľa jednotlivých zložiek a je v ňom uvedený aj objem prostriedkov na program určený viacerým príjemcom a podporné výdavky. Podobne ako v minulých rokoch sa MIFF uverejňuje na základe aktuálneho statusu príslušných krajín, takže v tomto štádiu ním nie sú vopred určené žiadne rozhodnutia o statuse krajín, ktoré si požiadali o členstvo (Čierna Hora, Albánsko a Island), o pravdepodobnom dátume pristúpenia ktorejkoľvek kandidátskej krajiny ani o zahrnutí Islandu do nariadenia o predvstupovej pomoci IPA[1]. V prípade potreby akýchkoľvek významných zmien a doplnení rámca MIFF vzhľadom na takéto udalosti uskutočnené pred nasledujúcim ročným vydaním MIFF na jeseň 2010 Komisia v primeranom čase uverejní zmenené a doplnené znenie. Po pristúpení kandidátskej krajiny k EÚ už tomuto novému členskému štátu nebudú od roku pristúpenia dostupné žiadne provizórne pridelené predvstupové fondy. Všeobecné politické priority predvstupového procesu sú vytýčené v prístupových a európskych partnerstvách, vo výročných správach o dosiahnutom pokroku a v dokumente o stratégii rozširovania, tvoriacich súčasť súboru opatrení spojených s rozširovaním, ktoré sa každoročne predkladajú Rade a Európskemu parlamentu. Strategické finančné plánovanie 1. Rozdelenie finančných prostriedkov medzi krajiny Pri rozdelení finančných prostriedkov na rok 2007 sa vychádzalo zo záväzku Komisie zabezpečiť, aby žiadna prijímajúca krajina nedostala v roku 2007 menej prostriedkov ako v roku 2006 a aby Bosna a Hercegovina a Albánsko nedostali menej prostriedkov, ako bol priemerný ročný objem prostriedkov, ktoré každá z týchto krajín dostala v rokoch 2004 až 2006. Záväzok pre Bosnu a Hercegovinu a Albánsko súvisí s tým, že väčšia časť finančných prostriedkov pre tieto krajiny bola poskytnutá v roku 2004. V prvých dvoch rokoch nástroja IPA dosahovalo čerpanie viazaných rozpočtových prostriedkov takmer 100 % (vrátane rozpočtových prostriedkov prenesených do nasledujúceho roku, ktoré boli viazané v plnej výške). Sumy na rok 2008 a ďalšie roky boli vypočítané na základe výšky finančných prostriedkov pridelených na obyvateľa, ktorá sa v minulosti používala ako pomôcka na meranie potrieb a vplyvu. V súlade s týmto opatrením sa priemerná úroveň jednotlivých potenciálnych kandidátov západného Balkánu v priebehu súčasného finančného rámca zvýši nad úroveň na jedného obyvateľa dosiahnutú v rokoch 2004 až 2006 (23 EUR v cenách z roka 2004) v rámci programu CARDS. Pre Čiernu Horu je objem prostriedkov na obyvateľa vyšší než pre ostatné potenciálne kandidátske krajiny a odráža minimálnu úroveň finančných prostriedkov potrebných na vybudovanie zodpovedajúcej administratívy bez ohľadu na veľkosť krajiny. Celkové rozdelenie finančných prostriedkov medzi krajiny bolo dodržané s výnimkou Kosova[2], ktoré získalo z IPA viac finančných prostriedkov. V roku 2008 poskytol rozpočtový orgán 60 miliónov EUR v rámci širšej mobilizácie nových zdrojov na podporu stability a rozvoja Kosova. Na doplnenie bolo prevedených ďalších 60 miliónov eur z nevyužitých rozpočtových prostriedkov na makrofinančnú pomoc (MFA). Ďalších 40 miliónov EUR bolo viazaných v roku 2009 v nadväznosti na konferenciu darcov, ktorá sa uskutočnila v júli 2008. Pre Chorvátsko a Bývalú juhoslovanskú republiku Macedónsko ako kandidátske krajiny sa predpokladá prekročenie sumy 30 EUR na obyvateľa (ceny z roka 2004). Pre Chorvátsko zostáva táto úroveň zachovaná aj v danom období. Pre Bývalú juhoslovanskú republiku Macedónsko sa objem prostriedkov na obyvateľa naďalej zvyšuje a odráža minimálnu úroveň finančných prostriedkov potrebnú na vybudovanie zodpovedajúcej administratívy bez ohľadu na veľkosť krajiny. V prípade Turecka, berúc do úvahy veľkosť krajiny a jej schopnosť využiť prostriedky, sa objem prostriedkov pomoci na obyvateľa v období rokov 2007 – 2013 zvýši. 2. Rozdelenie finančných prostriedkov do zložiek Nástroj predvstupovej pomoci (IPA) sa skladá z týchto piatich zložiek: I – prechodná pomoc a budovanie inštitúcií, II – cezhraničná spolupráca, III – regionálny rozvoj, IV – rozvoj ľudských zdrojov a V – rozvoja vidieka. Zložka I – prechodná pomoc a budovanie inštitúcií zahŕňa všetky opatrenia na budovanie inštitúcií a investície súvisiace s acquis communautaire. Pomáha krajinám prijímajúcim pomoc vybudovať administratívne a justičné kapacity a podľa priorít rieši opatrenia spolupráce, ktoré nie sú výslovne zahrnuté do iných zložiek. Zložka II – cezhraničná spolupráca je zameraná na podporu cezhraničných aktivít medzi krajinami prijímajúcimi pomoc a medzi krajinami prijímajúcimi pomoc a členskými štátmi. Okrem toho zahŕňa účasť príjemcov nástroja IPA na programoch nadnárodnej a medziregionálnej spolupráce v rámci EFRR alebo na programoch pre prímorské oblasti v rámci ENPI. Zložka III – regionálny rozvoj je určená pre kandidátske krajiny a jej cieľom je čo najlepšie nadviazať na EFRR a Kohézny fond, aby umožnila krajinám prijímajúcim pomoc čo najviac sa priblížiť k implementácii štrukturálnych fondov podľa pravidiel poskytovania vonkajšej pomoci. Zložka IV – rozvoj ľudských zdrojov je určená pre kandidátske krajiny, ktoré pripravuje na programovanie, implementáciu a riadenie Európskeho sociálneho fondu v rámci európskej stratégie zamestnanosti. Zložka V – rozvoj vidieka pomáha kandidátskym krajinám pripraviť sa na programy rozvoja vidieka financované z EÚ po vstupe do EÚ implementáciou predvstupovej pomoci prostredníctvom systémov, ktoré sa čo najviac podobajú na systémy vyžadované po pristúpení k EÚ. Pri rozdeľovaní finančných prostriedkov medzi jednotlivé zložky sa náležite prihliadalo na pripravenosť decentralizovaných riadiacich systémov potrebných na implementáciu tretej, štvrtej a piatej zložky v súčasných kandidátskych krajinách, ako aj na to, že je potrebné, aby financovanie druhej zložky pomoci, keďže sa týka cezhraničnej spolupráce s členskými štátmi, zodpovedalo financovaniu z Európskeho fondu v rámci položky 1b. 3. Ďalšie rozdelenie finančných prostriedkov Podporné výdavky Tieto prostriedky pokrývajú administratívne náklady priamo spojené s implementáciou IPA. V rokoch 2007, 2008 a 2009 to zahŕňalo aj administratívne náklady na postupné ukončovanie predchádzajúceho predvstupového financovania, a to aj pokiaľ ide o Bulharsko a Rumunsko. Finančné prostriedky na program určený viacerým príjemcom Cieľom programov určených viacerým príjemcom v rámci zložky 1 je dopĺňať národné programy a posilňovať multilaterálne vzťahy na západnom Balkáne a v Turecku. Táto stratégia sa zameriava na oblasti, ktoré boli označené za kľúčové pre európsku integráciu a stabilitu v regióne. Z týchto prostriedkov sú financované programy s regionálnym vplyvom a/alebo programy, pri ktorých je možné dosiahnuť úspory z rozsahu alebo dosahu, ak sa implementujú horizontálne vo viacerých prijímajúcich krajinách. Programy určené viacerým príjemcom podporujú okrem iného Regionálnu školu verejnej správy, Stredoeurópsku dohodu o voľnom obchode (CEFTA), Radu pre regionálnu spoluprácu a nový nástroj podpory občianskej spoločnosti. Budovanie inštitúcií je podporované prostredníctvom nástroja TAIEX a finančné prostriedky sú prideľované na audity a hodnotenia regionálnych a národných programov, ako aj na informačné a komunikačné činnosti. Potreby investícií do malých a stredných podnikov, energetickej účinnosti a rozvoja infraštruktúry, ktoré sa realizujú v úzkej spolupráci s Európskou investičnou bankou a inými medzinárodnými finančnými inštitúciami, budú naďalej podporované z podstatnej časti prostriedkov pridelených na regionálne a horizontálne programy. Táto podpora bude zosúladená s diskusiami o infraštruktúrnej iniciatíve v kontexte nového investičného rámca pre západný Balkán, ktorého cieľom je zlepšiť koordináciu a spoluprácu medzi viacerými iniciatívami sponzorovanými darcami a medzinárodnými finančnými inštitúciami, ktoré na západnom Balkáne aktívne pôsobia. Ďalšou prioritou je vzdelávanie. V tejto oblasti sa zvýšia finančné prostriedky pridelené na štipendiá. Od roku 2010 bude v záujme zjednodušenia implementácie časť zložky II zameraná na účasť krajín na medzinárodných programoch EFRR „Stredozemie“ a „Juhovýchodná Európa“ určená viacerým príjemcom. Vysvetlenie údajov v tabuľke Nasledujúca tabuľka obsahuje uvedené položky pri súčasných cenách a v eurách . Sú v nej uvedené pridelené sumy rozčlenené podľa krajín a zložiek, ako aj prostriedky vyčlenené na program určený viacerým príjemcom a na podporné výdavky. Pre porovnanie sa uvádzajú konečné viazané rozpočtové prostriedky za rok 2007 a 2008, ako aj aktualizované údaje za rok 2009 a 2010. Viacročný orientačný finančný rámec: Rozdelenie finančných prostriedkov nástroja predvstupovej pomoci na obdobie rokov 2011 – 2013 podľa krajín a zložiek Zložka | 2007 | 2008 | 2009 | 2010 | 2011 | 2012 | 2013 | CHORVÁTSKO | Prechodná pomoc a budovanie inštitúcií | 49 611 775 | 45 374 274 | 45 601 430 | 39 483 458 | 39 959 128 | 40 872 310 | 38 513 885 | Cezhraničná spolupráca | 9 688 225 | 14 725 726 | 15 898 570 | 15 601 136 | 15 869 158 | 16 142 542 | 16 698 384 | Regionálny rozvoj | 45 050 000 | 47 600 000 | 49 700 000 | 56 800 000 | 58 200 000 | 59 348 000 | 62 000 000 | Rozvoj ľudských zdrojov | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 18 000 000 | Rozvoj vidieka | 25 500 000 | 25 600 000 | 25 800 000 | 26 000 000 | 26 500 000 | 27 268 000 | 27 700 000 | SPOLU | 141 227 000 | 146 000 000 | 151 200 000 | 153 584 594 | 156 528 286 | 159 670 852 | 162 912 269 | BÝVALÁ JUHOSLOVANSKÁ REPUBLIKA MACEDÓNSKO | Prechodná pomoc a budovanie inštitúcií | 41 641 613 | 41 122 001 | 39 328 499 | 36 317 068 | 28 803 410 | 28 207 479 | 27 941 228 | Cezhraničná spolupráca | 4 158 387 | 4 077 999 | 4 371 501 | 5 067 526 | 5 124 876 | 5 183 373 | 5 243 041 | Regionálny rozvoj | 7 400 000 | 12 300 000 | 20 800 000 | 29 400 000 | 39 300 000 | 42 300 000 | 51 800 000 | Rozvoj ľudských zdrojov | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 | Rozvoj vidieka | 2 100 000 | 6 700 000 | 10 200 000 | 12 500 000 | 16 000 000 | 19 000 000 | 21 028 000 | SPOLU | 58 500 000 | 70 200 000 | 81 800 000 | 91 684 594 | 98 028 286 | 105 070 852 | 117 212 269 | Zložka | 2007 | 2008 | 2009 | 2010 | 2011 | 2012 | 2013 | TURECKO | Prechodná pomoc a budovanie inštitúcií | 256 702 720 | 256 125 297 | 239 550 810 | 211 312 664 | 228 620 919 | 233 900 336 | 238 325 843 | Cezhraničná spolupráca | 2 097 280 | 2 874 709 | 3 049 190 | 9 587 336 | 9 779 081 | 9 974 664 | 10 174 157 | Regionálny rozvoj | 167 500 000 | 173 800 000 | 182 700 000 | 238 100 000 | 293 400 000 | 367 805 000 | 378 000 000 | Rozvoj ľudských zdrojov | 50 200 000 | 52 900 000 | 55 600 000 | 63 400 000 | 77 600 000 | 89 930 000 | 96 000 000 | Rozvoj vidieka | 20 700 000 | 53 000 000 | 85 500 000 | 131 300 000 | 172 500 000 | 197 890 000 | 213 000 000 | SPOLU | 497 200 000 | 538 700 006 | 566 400 000 | 653 700 000 | 781 900 000 | 899 500 000 | 935 500 000 | ALBÁNSKO | Prechodná pomoc a budovanie inštitúcií | 54 318 790 | 62 117 756 | 71 377 079 | 82 711 421 | 84 301 650 | 85 987 683 | 87 446 037 | Cezhraničná spolupráca | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 | SPOLU | 61 000 000 | 70 700 000 | 81 200 000 | 92 684 594 | 94 428 286 | 96 270 852 | 98 112 269 | BOSNA A HERCEGOVINA | Prechodná pomoc a budovanie inštitúcií | 58 136 394 | 69 854 783 | 83 892 254 | 100 688 099 | 102 681 861 | 104 673 499 | 106 870 228 | Cezhraničná spolupráca | 3 963 606 | 4 945 217 | 5 207 746 | 4 696 495 | 4 746 425 | 4 797 353 | 4 942 041 | SPOLU | 62 100 000 | 74 800 000 | 89 100 000 | 105 384 594 | 107 428 286 | 109 470 852 | 111 812 269 | Zložka | 2007 | 2008 | 2009 | 2010 | 2011 | 2012 | 2013 | ČIERNA HORA | Prechodná pomoc a budovanie inštitúcií | 27 490 504 | 28 112 552 | 28 632 179 | 29 238 823 | 29 843 599 | 30 446 471 | 30 996 035 | Cezhraničná spolupráca | 3 909 496 | 4 487 448 | 4 667 821 | 4 282 690 | 4 310 344 | 4 338 551 | 4 418 687 | SPOLU | 31 400 000 | 32 600 000 | 33 300 000 | 33 521 513 | 34 153 943 | 34 785 022 | 35 414 722 | SRBSKO | Prechodná pomoc a budovanie inštitúcií | 181 496 352 | 179 441 314 | 182 551 643 | 186 206 679 | 189 956 810 | 193 801 948 | 203 101 005 | Cezhraničná spolupráca | 8 203 648 | 11 458 686 | 12 248 357 | 11 751 753 | 11 922 790 | 12 097 244 | 11 630 694 | SPOLU | 189 700 000 | 190 900 000 | 194 800 000 | 197 958 432 | 201 879 600 | 205 899 192 | 214 731 699 | KOSOVO | Prechodná pomoc a budovanie inštitúcií | 68 300 000 | 184 700 000 | 106 100 000 | 64 484 594 | 65 828 286 | 67 070 852 | 70 712 269 | Cezhraničná spolupráca | 0 | 0 | 0 | 2 815 406 | 2 871 714 | 2 929 148 | 2 987 731 | SPOLU | 68 300 000 | 184 700 000 | 106 100 000 | 67 300 000 | 68 700 000 | 70 000 000 | 73 700 000 | PROGRAMY JEDNOTLIVÝCH KRAJÍN SPOLU | 1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 | Zložka | 2007 | 2008 | 2009 | 2010 | 2011 | 2012 | 2013 | PROGRAMY JEDNOTLIVÝCH KRAJÍN SPOLU | 1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 | PROGRAMY URČENÉ VIACERÝM PRÍJEMCOM | Prechodná pomoc a budovanie inštitúcií | 108 980 000 | 135 700 000 | 166 055 000 | 138 967 000[3] | 173 460 000 | 168 860 000 | 183 845 477 | Cezhraničná spolupráca | 0 | 0 | 0 | 4 921 679 | 5 293 313 | 5 672 378 | 6 059 026 | PODPORNÉ VÝDAVKY | 44 793 000 | 51 950 000 | 47 648 000 | 52 993 000 | 75 000 000 | 80 500 000 | 84 500 000 | CELKOVÝ SÚČET | 1 263 200 000 | 1 496 250 006 | 1 517 603 000 | 1 592 700 000 | 1 796 800 000 | 1 935 700 000 | 2 023 800 000 | Sumy sú uvedené v eurách v bežných cenách. [1] Na tento účel sa pripravuje zmena a doplnenie prílohy II k nariadeniu o predvstupovej pomoci IPA (ES) č. 1085/2006. [2] Podľa rezolúcie Bezpečnostnej rady OSN č. 1244/99. [3] V tomto údaji je zahrnuté zníženie nástroja potravinovej bezpečnosti o 29 miliónov eur, ktoré sa spätne vyplatí v roku 2011 (14 miliónov eur), 2012 (6 miliónov eur) a 2013 (9 miliónov eur). V tabuľke sú zahrnuté aj prostriedky spätne vyplatené v týchto rokoch.